Grete Salomonsen Hynnekleiv

Grete Salomonsen Hynnekleiv (1951–2026) var en norsk filmregissør, singer/songwriter og barnebokforfatter. Hun arbeidet som filmregissør og manusforfatter og er blant annet kjent som regissør for de to Kamilla og tyven-filmene samt Yohan – Barnevandrer. Hun klippet også filmer, komponerte musikk og sang inn musikkalbum samt opptrådte som sanger på TV og i radio.

 Liv og virke 
Hun ble født i Japan av misjonærforeldre (Det Norske Misjonsselskap) og ble sendt til internatskole langt unna hjemmet. I ettertid arbeidet hun for å få oppreisning og erstatning for opplevde overgrep og omsorgsvikt ved denne internatskolen. 

Senere ble hun sendt til Norge for å få norsk utdannelse. I Norge ble hun tidlig en «singer/songwriter», spilte inn plater og reiste på turne med sin gitar. 

Etter videregående skole utdannet hun seg innen film, fikk stipend av Kristelig Kringkastingslag (KKL) og dro til London. Etter endte filmstudier fikk hun jobb i NRK TV hvor hennes første oppdrag var å skrive dramatiske sekvenser til en TV-serie som fikk tittelen Barnet. Senere skrev hun flere filmmanuskripter og regisserte filmer. Mest kjent er hun for filmene Kamilla og tyven og Yohan – Barnevandrer. Et gjennomgående tema i hennes familiefilmer og fortellinger er barn som må klare seg alene. Hun har også produsert, regissert og klippet dokumentarfilmer med lignende tema, også om voksne som havner i ukjent farvann og må klare seg selv.«De søkte fred og ytringsfrihet. Hvordan går det med våre nye landskvinner?», Penelope undervisning  (Besøkt 16. des. 2015)

Sammen med sin mann Odd Hynnekleiv drev Grete Salomonsen Hynnekleiv filmproduksjonsselskapet Penelope Film i Kristiansand. 

 Utmerkelser 
 1971: tildelt sølvplate for LP-platen Sanger for de små
 1989: tildelt Silius-prisen sammen med sin mann Odd Hynnekleiv<ref name="fvn-1">[http://www.fvn.no/kultur/Salomonsen-Hynnekleiv-far-Fylkeskulturprisen-2710838.html Fædrelandsvennen: Salomonsen-Hynnekleiv får fylkeskulturprisen, 18. november 2014]</ref>
 1988: filmen Kamilla og tyven tildelt prisen Gullstrimmelen
 2010: filmen Yohan – Barnevandrer tildelt prisen Gullhesten i kategorien «Best film» ved Stockholms filmfestival junior
 2010: tildelt Kristiansand kommunes kulturpris sammen med sin mann, Odd Hynnekleiv
 2010: filmen Yohan – Barnevandrer nominert til Amandas publikumspris 
 2014: tildelt Fylkeskulturprisen av Vest-Agder fylkeskommune
 2017: filmen Kamilla og tyven ble kåret til Norges sjette beste film av TV 2s seere

 Filmografi 
 Som regissør 
 1978: Snehvit 1980: Mot høst i Hong Kong 1981: Pipp 1982: Fremmede på dørstokken 1983: Farlig forbryter på frifot 1985: Møtestedet 1986: Road Scholar (musikkvideo)
 1986: B-gjengen 1988: Kamilla og tyven (spillefilm)
 1989: Kamilla og tyven II (spillefilm)
 1994: Barn søker foreldre 2004: Nankai 2010: Yohan – Barnevandrer (spillefilm)
 2013: Velg barnevern (informasjonsfilm)
 2013: Stemmer fra Liberia 2014: Stemmer fra Eritrea 2015: Samhandlingsfilmen (opplysningsfilm) – om kommunikasjon mellom pasient og behandlere i psykiatrien
 2015: Utsatte menn 2015: Benjamin's Kube (novellefilm)

 Som filmprodusent 
 2013: Stemmer fra Vietnam 2013: Stemmer fra Somalia 2013: Stemmer fra Liberia 2013: Stemmer fra gata 2014: Stemmer fra Eritrea 2014: Stemmer fra Burma Bibliografi 
 : Yohan barnevandrer, barnebok (Cappelen Damm), som Grete Salomonsen

 Diskografi (utvalg) 
 1974: Tankekors – utgivelse sammen med visegruppen Sjeminit
 Sanger for de små (samlealbum med flere artister)
 Får jeg bli med – utgivelse sammen med Geir Hegerstrøm
 Hallo der!'' – Oddemann og Grete

 Referanser 

 Eksterne lenker 



  Grete Salomonsen Hynnekleiv i Forfatterkatalogen hos Norsk Forfattersentrum


Kategori:Norske filmregissører
Kategori:Norske forfattere